Publication: Magyar Közlöny
Issue: MK-2002-35 (Year: 2002, Number: 35)
Era: 1990-2004
Section: a 32/1999. (III. 31.) FVM rendelethez
Paragraph Index: 141

4. A fialás alatti koca és a malac tartásának követelményei 4.1. A kocák és malacaik tartására szolgáló istállót úgy kell kialakítani, hogy az megfeleljen a kocák fialás elõtti, alatti és utáni sajátos viselkedése által támasztott követelményeknek, valamint a szopósmalacok születés utáni igényeinek. 4.2. A zárt tartású fiaztató istállóban tartott, fialás elõtt álló kocák kutricáinak, a kocaállás nagyságának lehetõvé kell tennie a kocák zavartalan lefekvését, pihenését (a minimális méret 2,1 méter hosszú, 0,7 méter széles és a fiaztató mögött legalább 0,3 méter szabad hely van). 4.3. Gondoskodni kell a fialás zavartalanságáról, a fialáshoz elegendõ helyrõl, továbbá arról, hogy a malacok számára is legyen elegendõ hely a koca mindkét oldalán. Kötetlen tartású fiaztató egységben gondoskodni kell a malacok biztonságáról. 4.4. A fialás elõtt megfelelõ idõben (legfeljebb egy héttel megelõzõen) kell a kocákat a fiaztató kutricába telepíteni, hogy elegendõ idõ legyen a kutricához való hozzászokáshoz. 4.5. A fialás és a szoptatási idõ alatt a kocát és malacait tisztán, szárazon, a fialástól a választásig ugyanazon kutricában kell tartani. 4.6. A kocák és a malacok számára folyamatosan kell az ivóvizet biztosítani. 4.7. A malacok és a koca kényelmérõl szalmaalommal vagy ezt helyettesítõ padozattal kell gondoskodni.

Source: https://magyarkozlony.hu/hivatalos-lapok/3286031d78134b12e22700e8e328ea8f4ad432e9/dokumentumok/ab69e420c076c6141fae34bac03d70d317636c4c/letoltes